Defri Juliant

Arif Defri Arianto () atau nan labiah dikatahui sabagai Defri Juliant, iolah saurang panyanyi dangdut bakabangsoan Indonesia. Namonyo mulai dikana samanjak maikuti Liga Dangdut Indonesia 2020 mawakili Provinsi Riau.

Karir 
Defri mampunyoi bakat manyanyi samanjak ketek, inyo baraja banyanyi di umua 9 taun. Wakatu sakolah manangah, inyo acok mamanangkan palombaan banyanyi cando juara 2 FLS2N tingkek SMK Kabupaten Kampar di taun 2017 dan 2018.
Taun 2017, Defri tapiliah jadi Duta Remaja Riau 2017. Inyo tapiliah juo jadi pamanang 3 Bujang Kampar di ajang Bujang Dara Kabupaten Kampar 2018. Wakatu taun 2019, inyo maikuti audisi LIDA 2019, tapi hanyo sampai ke tahap Video Booth dan indak tapanggia manjadi pawakilan provinsinyo wakatu itu. Di taun itu juo, inyo maikuti ajang Bintang Dangdut TVRI Riau.

Defri maulang maikuti audisi di komepetisi LIDA 2020. Inyo tapiliah manjadi perwakilan dari 5 urang peserta perwakilan dari Riau. Di Jakarta, Defri baradu untuak mandapekkan duo tiket mawakili Provinsi Riau di dapan juri artis. Berkat panampilannyo lewat lagu "Keangkuhan", "Madu", jo "Syahdu" (baduet basamo Rara), inyo diagiah selempang duta provinsi patando dinyatokan lolos untuak maikuti konser final di pentas LIDA 2020.

70 peserta nan lolos kababak Konser Final LIDA 2020 kamudian dibagi ka dalam 14 grup (7 grup tim merah jo 7 grup tim putiah). Di babak 70 besar ko, Defri tampil di hari kaampekbaleh manyanyikan lagu "Keangkuhan" dari Wawa Marisa. Di babak iko, inyo dinyatakan lolos ka babak 56 gadang. Di babak 56 gadang, Defri tampil mambaokkan lagu "Kehilangan" dari Rhoma Irama. Inyo lolos baliak dengan persentase tertinggi.

Sasudah penampilannyo yang taruih mandapek persentase tertinggi, Defri tereliminasi di 18 gadang wakatu mambaokkan lagu "Gadis Melayu" dari Jamal Abdillah. Defri mampunyoi penggemar nan diagiah namo Fandef.

Wakatu taun 2021, Defri mangaluakan singel partamonyo bajudul "Tiaraku di pulau Batam" nan diciptokan Rio Astar. Saminggu sasudah pangaluaran singelnyo, inyo baduet jo sasamo peserta LIDA 2020, Puspa Indah, mangaluakan lagu nan bajudul "Cinta Mati" nan diciptokan Evan Budyana. Kaduo lagu itu dikaluakan malalui parusahaan rekaman Koko Record HD.

Kahidupan pribadi 

Defri lahia jo gadang di Kabupaten Kampar, Riau. Inyo marupokan putra dari pasangan Julianto Jo Susilawati. Kaduo urang tuo Defri bakarajo sabagai panyanyi dari pangguang ka pangguang. Defri marupokan anak ka 3 dari 5 baradiak kakak. Inyo mampunyoi 2 kakak banamo Andre Fikri Akbar Jo Nugie Riandi Jufenel sudah itu 2 adiak Muhammad Haikal Julsie Jo Noufal Oktaviano. Adiaknyo Haikal, maningga dunio dek kacilakoan sapeda motor pado 10 Februari 2020.

Defri manampuah pandidikan di SD Nagari 008 Langgini Jo SMP Nagari 2 Bangkinang Kota. Inyo malanjuikkan pendidikan manangah ateh ka SMK Nagari 1 Kuok jurusan Agribisnis Parikanan Aia Tawar. Kini, Defri sadang manampuah pendidikan tingginyo di STISIP Persada Bunda jurusan Ilmu komunikasi.

Pandidikan 
 SD: SD Nagari 008 Langgini
 SMP: SMP Nagari 2 Bangkinang Kota
 SMK: SMK  Nagari 1 Kuok, Jurusan Agribisnis Parikanan Aia Tawar
 S-1: Ilmu komunikasi, STISIP Persada Bunda

Prestasi 
 Duta Remaja Riau 2017
 Pemenang 2 FLS2N tingkat SMK se-Kabupaten Kampar 2017 dan 2018
 Bujang III Kampar 2018
 Bintang Radio RRI Riau 2018
 Festival Seni Budaya Islam (FSBI) Vocal Solo 2019
 Bintang Dangdut TVRI Riau 2019
 Liga Dangdut Indonesia 2020

Panampilan di Liga Dangdut Indonesia

Diskografi

Singel

Acara TV

Caliek pulo 
 Wiranti

Rujuakan

Pautan lua